Iturritxo iturria

Iturritxo iturria Gipuzkoako Oñati herrian dagoen XIX. mendeko eraikina da. Hirigune historikoa den Alde Zaharrean dago kokatuta, Arantzazu kalean. 

 Historia 
Gerra karlistak amaituta eta Espainian Borboien berrezarkuntza garaian, udalak, garai hartan Juan Karlos Altzaa alkatea zela, Casto de Zavala Bizkaiko Diputazioko arkitekto ospetsuari eskatu zion iturri berrien zirriborroak egiteko, udalerriko hainbat leku aberasteko. 1880an aurkeztu zituen, eta Udalaren oniritzia jaso ondoren, lanak bi urteko epean egin ziren. Horrela, zortzi monumentu txiki sortu ziren; gaur egun zazpi gordetzen dira: Txaketua, Santa Marina, Etxaluze, Plazakoa, Iturritxo, Kanpantxo, San Anton eta Kirrinko kantoia, azken hau gaur egun desagertuta (haren ordez Portalekuarena jarri zen 2017an).

 Deskribapena 
Aipatutako iturri guztiek bi alde dituzte: hareharrizko hargintzako basamentu edo pila bat, batetik, eta hargintzazkoa eta burdina galdatuzko goiko atal misto bat, bestetik; bigarren hori Parisko Sommevoireko Durenne etxeak egina. Formak eta gaiak desberdinak dira kasu bakoitzean. Iturritxoaren kasuan estetika nahiko desberdina da zeren eta tenplu klasikoaren itxura duen hareharrizko hargintzako kubo bat dugu, Arantzazuko Ama Birjinaren medailoiarekin koroatuta. Kanpatxokoa nahiko antzekoa da.

 Erreferentziak 

 Kanpo estekak 
 Kultura Ondarea webguneko fitxa.
 :Oñatiko iturriei buruzko Marian Gonzálezen artikulua Diario Vascon, 2011/11/06.

Kategoria:Oñatiko iturriak
Kategoria:Euskal Herriko eskulturak
Kategoria:Oñatiko historia
Kategoria:Gipuzkoako Kultura Ondasunak
Kategoria:Oñatiko Alde Zaharra
Kategoria:Euskal Herriko arkitektura neoklasikoa